cyanic-selkie/wikianc huggingface dataset:
Klein Bonaire
Klein Bonaire is 'n taamlik klein en onbewoonde eiland van 6 km² groot voor die kus van Bonaire. Dit lê reg voor die hoofstad Kralendijk op 'n afstand van ongeveer 800 meter. Die eiland is heeltemal vlak en slegs met klein struike (hoofsaaklik acacias) en verskillende soorte kaktusse begroei. Met die begin van die duiktoerisme op die eiland wou projekontwikkelaars op Klein Bonaire ontspanningsoorde bou. Duikdiensverskaffers op die eiland, gesamentlik met enkele natuurbeskermers, het dit verhoed, en nou is Klein Bonaire 'n beskermde gebied wat deel uitmaak van die Bonaire National Marine Park.
Klein Bonaire is baie gewild as duikbestemming. Die oorde op Bonaire versorg daagliks duik- en snorkeluitstappies na die eiland. Die rif rondom Klein Bonaire begin reg op die strand en loop deur tot sowat 35 m diepte. Die eiland is bekend vir die groot aantal van die seeperdjies en ander seelewe. Klein Bonaire is ook 'n nesplek vir seeskilpaaie (veral die leerskilpad en Eretmochelys imbricata, die 'regte karetskilpad').
Kotorosl
Die Kotorosl (Ко́торосль) is 'n regtersytak van die Wolga in die Jaroslawl-oblast van Rusland. Die rivier vloei uit die Nero-meer naby Rostov verby Karabikha en vloei die Wolga in Jaroslawl binne. Dit is 132 km lank en het 'n opvanggebied van 6 370 vk km.
In die Middeleeue was die rivier strategies belangrik, omdat dit Rostov verbind het met die belangrikste waterweë van Rusland. Die belangrikste sytak van die Kotorosl is die Ustye.
Hemitedania anonyma
Hemitedania anonyma is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hemitedania en tot die familie Tedaniidae. Die wetenskaplike naam van die spesie is in 1886 vir die eerste keer geldig gepubliseer deur Carter.
Geissorhiza rupicola
Geissorhiza rupicola is 'n meerjarige blomplant en geofiet wat tot die genus Geissorhiza behoort en deel is van die fynbos. Die spesie is endemies aan die Wes-Kaap en kom by die Waaihoekberge suid van Ceres voor. Die plant word as krities, seldsaam beskou.
2019 Singapoerse Grand Prix
Die 2019 Formule Een Singapoerse Grand Prix is op 22 September 2018 op die Marinabaai Straatrenbaan in Singapoer gehou. Dit was die vyftiende wedren van die kampioenskapseisoen.
Bande
Pirelli het die volgende bande aan alle spanne verskaf:
Vladimir Yeryomin (akteur)
Vladimir Yeryomin (gebore 6 September 1950) is 'n Sowjetse akteur, vervaardiger, en skrywer. Hy is bekend vir sy rolle in die rolprente Lyubov, predvestie pechali (1994), Est ideya... (2003), en Fortress of War (2010), en in die televisiereeks Polosatoye leto (2003).
Geissorhiza schinzii
Geissorhiza schinzii is 'n meerjarige blomplant en geofiet wat tot die genus Geissorhiza behoort en deel is van die fynbos. Die spesie is endemies aan die Wes-Kaap.
Robert van Boergondië
Robert van Boergondië, ook bekend as Robert I, (15 Augustus 866 – 15 Junie 923) was vanaf 922 tot 923 Koning van Wes-Frankië. Voor sy troonbestyging was hy graaf van onderskeidelik Poitiers en Parys asook Markies van Neustrië en Orléans. Hy het die afgesette Karolingiese koning Karel die Eenvoudige opgevolg, wat in 898 Robert se broer, koning Odo I, opgevolg het.
Lewensloop
In 885 het Robert gehelp om Parys te verdedig tydens die Beleg van Parys (885-886) deur die Wikings. Odo I het hom as heerser oor verskeie graafskappe aangestel, insluitende dié van Parys. Hy het hom ook aangestel as ab in commendam van ander abdye. Robert het ook die aanstelling bekom van Dux Francorum {Hertog van die Franke), 'n militêre ereposisie van groot belang.
Toe sy broer in 898 sterf het hy nie die troon opgeëis nie; in pleks hiervan het hy die oppergesag van die Karolingiese koning Karel die Eenvoudige erken. Karel het hierna Robert se aanstellings en besittings bekragtig, waarna Robert voortgegaan het om noord-Frankië teen Wiking aanvalle te verdedig. Robert het in 921 in die Loire-vallei 'n groot groep Wikings verslaan, waarna die verslaande invallers hulle tot die Christendom bekeer het en hulle naby Nantes gevestig het.
Koning
Die vrede tussen koning Karel die Eenvoudige en sy magtige vasaal is eers teen omstreeks 921 ernstig versteur, toe Karel se begunstiging van Haganon 'n rebellie ontlok het. Robert het die ondersteuning van verskeie geestelikes, en van die magtigste Frankiese adellikes gehad, en die wapen opgeneem en Karel verdryf na Lotaringië, waarna hy op 29 Junie 922 in Reims as koning van die Franke (rex Francorum) gekroon is.
Robert se heerskappy is uitgedaag deur die Wikingleier Rollo, wat hom in 911 met die toestemmiing van Karel die Eenvoudige in die hertogdom van Normandië gevestig het. Tydens Robert se bewind het Rollo lojaal gebly aan Karel, wat voortgegaan het om sy afsetting te betwis. Karel het 'n leër bymekaar gemaak en teen Robert opgeruk. Robert is op 15 Junie 923 tydens die Slag van Soissons gedood. Sy leër het egter die geveg gewen en Karel is gevange geneem. Karel is tot sy dood in 929 gevange gehou. Robert is as koning opgevolg deur sy skoonseun Roedolf, ook bekend as Raoul.
Familie
Robert se eerste vrou was Aelis. Hulle het die volgende kinders gehad:
Robert is omstreeks 890 vir 'n tweede keer getroud met Beatrix van Vermandois, dogter van Herbert I van Vermandois. Hulle het die volgende kinders gehad:
Hemitedania ramosa
Hemitedania ramosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hemitedania en tot die familie Tedaniidae. Die wetenskaplike naam van die spesie is die eerste keer geldig gepubliseer in 1906 deur Whitelegge.
Herengeria
Herengeria is 'n genus van sponsdiere uit die klas van die Demospongiae (gewone sponse).
Cannes-rolprentfees 1966
Die Palme d'Or is toegeken aan The Birds, the Bees and the Italians (Signore & Signori) deur Pietro Germi en A Man and a Woman (Un homme et une femme) deur Claude Lelouch. Die fees is geopen met Modesty Blaise deur Joseph Losey en afgesluit met Pharaoh (Faraon) deur Jerzy Kawalerowicz. Die Italiaanse aktrise Sophia Loren was die president van die jurie.
Pryse
duimnael|140px|Sophia Loren, president van die jurie. duimnael|140px|Pietro Germi, ’n wenner van die Palme d'Or. Van die mense en prente wat in 1966 pryse ontvang het, is:
Kortprente
Ruschia brevicyma
Ruschia brevicyma is 'n vetplant uit die vygiefamilie wat endemies aan Suid-Afrika is.
David Ross
David Ross kan verwys na:
Danny Huston
Danny Huston (gebore 14 Mei 1962) is 'n Amerikaanse akteur, regisseur, en skrywer. Hy is bekend vir sy rolle in die rolprente 21 Grams (2003), The Aviator (2004), The Constant Gardener (2005), en X-Men Origins: Wolverine (2009).
Doug Hutchison
Doug Hutchison (gebore 26 Mei 1960) is 'n Amerikaanse akteur, vervaardiger, en skrywer. Hy is bekend vir sy rolle in die rolprente The Green Mile (1999), I Am Sam (2001), The Salton Sea (2002), en Punisher: War Zone (2008).
Akademie
'n Akademie (Attiese Grieks: Ἀκαδήμεια; Koine Grieks: Ἀκαδημία) is 'n institusie vir sekondêre of hoër onderwys, navorsing of erelidmaatskap. Die verwante term akademia verwys na die globale leerkrag van professore en navorsers in institusies vir hoër onderwys. Sogenaamde akademiese vryheid word gesien as 'n grondslag vir intellektuele omgewings, waarbinne die reg om kennis na te strewe, rede te voer, te onderrig en navorsing te doen, beskerming geniet van inmenging deur enige owerhede of sensuur.
Die naam kan teruggevoer word na Plato se skool vir filosofie wat hy om en by 385 v.C. te Akademia gestig het. Laasgenoemde was 'n heiligdom van Athena, die godin van wysheid en vaardigheid, wat noord van Athene in Griekeland geleë was. 'n Akademie in sy klassieke vorm is dan 'n plek van intellektuele besinning en werksaamhede en vir die waardering en bevordering van skeppende werk. Die Platoniese Akademie is waarskynlik tydens die beleg van Sulla in 86 v.C. vernietig, en 'n Akademie sou eers weer in die 5de eeu herrys.
In die moderne wêreld word die woord akademie vryelik toegepas in leerskole in sport, fotografie, modelwerk, skoonheidsalonne, ensomeer, wat gevolglik nie die oorspronklike betekenis gestand doen nie.
Oktoberrewolusie-eiland
Oktoberrewolusie-eiland (Russies: Остров Октябрьской Революции), die wêreld se 59ste grootste eiland en die vyfde grootste eiland van Rusland na Sachalin, Sewerni-eiland, Joezjni-eiland en Kotelni-eiland, beslaan 'n oppervlakte van 14 170 km². Die eiland is in die noorde van Rusland in die Arktiese Oseaan geleë en behoort administratief aan die Krasnojarsk-krai van die Siberiese Federale Distrik. Oktoberrewolusie-eiland grens in die weste aan die Karasee en in die ooste aan die Laptefsee. Oktoberrewolusie-eiland is die grootste eiland van Sewernaja Zemlja en lê in die middel van dié eilandgroep, met Komsomoletseiland teen noorde en Bolsjewik-eiland teen suide. Verder suid is die Siberiese vasteland geleë. Oktoberrewolusie-eiland is onbewoon en amper half met ys bedek; die res word deur toendra oorheers.
Herengeria auriculata
Herengeria auriculata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Ruschia brevifolia
Ruschia brevifolia is 'n vetplant uit die vygiefamilie wat endemies aan Suid-Afrika is en in die Noord-Kaap voorkom.
Kye Allums
Kye Allums (gebore op 23 Oktober 1989) is 'n voormalige basketbalspeler in die vrouespan van die George Washington-universiteit wat in 2010 uitgekom het as 'n trans man. Hy was die eerste openlik transgender NCAA Division I-universiteitsatleet. Allums is 'n kampvegter vir transgendersake, 'n openbare spreker, kunstenaar en mentor vir LGBT-jeugdiges.
Lewe
Allums het drie seisoene vir die George Washington Colonials, die vrouebasketbalspan van die George Washington-universiteit in Washington, D.C., gespeel. Sy spanmaats het hom "Kay-Kay" genoem. Allums het mense begin vra om hom "Kye" te noem. Hy het in 2010 as 'n trans man uitgekom. Hy het aan die sportwebtuiste Outsports gesê: "My biologiese geslag is vroulik, wat my 'n transgender man maak."
In Mei 2011 het hy ophou basketbal vir die universiteit speel. Hy het in dié jaar sy BA-graad in die skone kunste behaal.
Allums het ná sy universiteitsopleiding deur die land begin reis om te praat oor die lewe van 'n transgender persoon. Hy het hoërskole, kolleges en universiteite besoek om die transgender gemeenskap te bespreek en hoe dit moontlik is om transgender te wees en in 'n span te speel. Hy gee ook raad aan trans jongmense oor hoe om boelies te hanteer.
In 2015 is hy in die Amerikaanse eresportsaal vir gays en lesbiërs opgeneem.
2023 Nederlandse Grand Prix
Die 2023 Formule Een Nederlandse Grand Prix word op 27 Augustus 2023 op die Zandvoort-renbaan in Nederland gehou. Dit sal die dertiende wedren van die kampioenskapseisoen wees.
Bande
Pirelli sal die volgende bande aan alle spanne verskaf:
Ruschia brevipes
Ruschia brevipes is 'n vetplant uit die vygiefamilie wat endemies aan Suid-Afrika is en in die Wes-Kaap voorkom.
Mikhail Zhigalov
Mikhail Zhigalov (gebore 2 Mei 1942) is 'n Sowjetse akteur. Hy is bekend vir sy rolle in die rolprente V chetverg i bolshe nikogda (1978), Verbovshchik (1991), Dolphin Jump (2009), en Red Dog (2016).
Tesla, Inc.
Tesla, Inc. (voorheen Tesla Motors) is 'n Amerikaanse motorvervaardiger, energiebergingsmaatskappy, en sonpaneel vervaardiger gebaseer in Palo Alto, Kalifornië. Die maatskappy is in 2003 gestig. Die maatskappy spesialiseer in elektriese motors, litiumioonbattery energieberging en residensiële fotovoltaïese panele (deur middel van die filiaalmaatskappy SolarCity)   Die bykomende produkte wat Tesla verkoop, sluit die Tesla Powerwall en Powerpack-batterye, sonpanele en sonkragteëls in.
Elon Musk, uitvoerende hoof van Tesla, het gesê hy beskou Tesla as 'n tegnologiemaatskappy en onafhanklike motorvervaardiger wat daarop gemik is om uiteindelik elektriese motors teen bekostigbare pryse aan die gemiddelde verbruiker te bied. Die maatskappy is genoem na die Serwiese elektriese ingenieur en fisikus Nikola Tesla deur die medestigters Martin Eberhard en Marc Tarpenning.
Model X
Die Tesla Model X is 'n volgrootte oorkruis SNV. Model X-aflewerings het in September 2015 begin.
Model 3
Die Tesla Model 3 is 'n middelgrootte, elektriese vierdeurluuksesedan.
Semi
Die Tesla Semi is 'n volelektriese Klas 8 opleggervragmotor wat eers in Tesla se 2016-meesterplan genoem word. Die Tesla-vragmotor is op 16 November 2017 beskend gestel.
Rif Hutton
Rif Hutton (gebore 28 November 1962) is 'n Amerikaanse akteur. Hy is bekend vir sy rolle in die rolprente Star Trek: Generations (1994), The Thirteenth Floor (1999), Oblivion (2013), en Midnight Special (2016).
Ruschia britteniae
Ruschia britteniae is 'n vetplant uit die vygiefamilie wat endemies aan Suid-Afrika is en in die Oos-Kaap voorkom.
Natura Siberica
Natura Siberica is 'n Russiese handelsmerk en vervaardiger van organiese kosmetiek en skoonheidsmiddels met unieke bestanddele wat uit wilde Siberiese kruie en plante geëkstraheer word. Die onderneming, wat in 2007 deur die Russiese sakeman Andrei Troebnikof gestig is en sy produkte onder meer deur sy eie winkelketting bemark, het sy hoofkwartier in Moskou. Sy vlagskipwinkel is eweneens in die Russiese hoofstad se hoofwinkelstraat Twerskaja geleë.
Op buitelandse markte word Natura Siberica se kosmetiekprodukte dikwels in samewerking met plaaslike ondernemings bemark; so is daar 'n samewerking begin met die Duitse kosmetiekwinkelketting dm wat Natura Siberica-produkte aanlyn en in sy winkels verkoop. Die onderneming het ook tot die Suid-Afrikaanse mark toegetree, met Pick'n'Pay as een van sy plaaslike vennote.
Natura Siberica bemark sy produkte met reekse vir vroue en mans, wat ook tandpasta met minerale uit Kamtsjatka insluit, wêreldwyd. Die onderneming het die grootste organiese boerdery in Chakassië, Siberië langs die oewer van die Jenisei in besit wat volgens die Europese Unie se biostandaard-verordening EU 834/2007 gesertifiseer is en waar 'n tiental skaars Siberiese plante op 33 hektaar verbou word, met bykomende organiese boerderye op die Kamtsjatka-skiereiland, op die eiland Sachalin en op die eiland Koenasjir in die See van Ochotsk, sowel as produksie-aanlegte in Skotland (waar Skotse distels in die Alladale-natuurbewaringsgebied in samewerking met Natura Siberica geoes en met Siberiese plant- en kruie-ekstrakte vermeng word ), Estland en Roemenië. Natura Siberica beskik daarnaas oor sy eie trop jakke wat jakmelk oplewer - een van die inheemse bestanddele vir die onderneming se kosmetiekprodukte.
Siberiese kruie en plante is al eeue lank deur inheemses vir geneeskundige doelwitte en as skoonheidsmiddels gebruik en was ook gewild by lede van die Tsarefamilie. Moderne navorsing is gedurende die 1940's deur die Russiese plantkundiges Lazaref en Brechram gedoen wat meer as 4 000 Siberiese kruie en plante ondersoek het. Twaalf van hulle is as besondere adaptogene geïdentifiseer - plantspesies wat die uiterste klimaattoestande van die Ystydperk oorleef en perfek by die uitdagings van Siberië se klimaat aangepas het. Hul terapeutiese gebruik kan die verouderingsproses van die vel vertraag.
Cannes-rolprentfees 1965
Die 18de Cannes-rolprentfees is van 3-16 Mei 1965 in Cannes, Frankryk, gehou. Olivia de Havilland was in dié jaar die eerste vroulike president van die jurie.
Die Palme d'Or is toegeken aan Knack… and How to Get It deur Richard Lester. Die fees is geopen met The Collector deur William Wyler en afgesluit met Tokyo Olympiad (Tōkyō Orinpikku) deur Kon Ichikawa.
Pryse
duimnael|140px|Olivia de Havilland, president van die jurie. duimnael|140px|Richard Lester, wenner van die Palme d'Or. Van die mense en prente wat in 1965 pryse ontvang het, is:
Kortprente
Mokassin
Variante
Alhoewel elkeen van die Eerste Nasies in Noord-Amerika sy eie variant van mokassin ontwikkel het, is daar twee hoofvariante. Mokassins met harde sole is vir die natuurlike terreine in Arktiese gebiede en die Groot Vlaktes aangepas. Hiervoor is sagte bokleer as bostuk met 'n swaarder stuk stywe leer aanmekaar genaai. Mokassins met sagte sole word van 'n enkele stuk leer vervaardig en kom in Subarktiese gebiede, die grasvlaktes van die noorde en in die noordooste van Noord-Amerika voor. Die laasgenoemde is die mees wydverspreide variant wat ook maklik saam met sneeuskoene gedra kan word.
Internasionale skoenmode
Skoene en stewels volgens die Indiaanse styl het 'n vaste plek in die internasionale skoenmode verower. Moderne ontwerpe word onder meer verbind met die handelsmerk Minnetonka in besit van die gelyknamige Amerikaanse familie-onderneming wat in 1946 in die deelstaat Minnesota gevestig is. Hul produkte word industrieel vervaardig in lande soos die Dominikaanse Republiek.
Separatisme in Astrachan
Separatisme in Astrachan of Astrachanse separatisme kan verwys na enige politieke beweging wat hom beywer vir onafhanklikheid van Astrachan-oblast, tans 'n federale deelgebied van Rusland.
Agtergrond
Die formele status van 'n oblast word tipies gegee aan die histories Slawiese streke in Rusland se etniese kern, terwyl streke met beduidende etniese minderhede en koloniale geskiedenis gewoonlik republieke of outonome okroegs genoem word. Astrachan is 'n uitsondering op die reël: Dit was eens 'n onafhanklike Turkse khanaat, en tot vandag toe is byna 40% van sy bevolking etnies nie-Russies.
Die twee grootste etniese minderhede in Astrachan-oblast is die Kasakke (sowat 150 000 mense) en die Tartare (sowat 60 000 mense). Onder ander groepe wat as deel van die streek se etniese landskap beskou word en hul eie tradisionele mono-etniese nedersettings het, is die Nogais, die Turkmene en die Kalmikiërs.
Ondersteuners
In 2022 het gesprekke oor die ontbinding van Rusland as 'n moontlike uitkoms van die Russiese inval in Oekraïne 'n groot onderwerp in die Russiese politieke landskap geword. Alhoewel daar geen verenigde organisasie van Astrachan-separatiste is nie, het verskeie bewegings kommentaar gelewer oor Astrachan-oblast se toekoms in 'n situasie van ontbinding. "Nogai-republiek" se leier, Edige Bekmoerzajef, het beweer Astrachan moet om historiese redes die hoofstad van 'n onafhanklike Nogaistaat wees.
Kalmikiese separatiste
Die pro-onafhanklikheidsbeweging van die nabygeleë Republiek van Kalmikië het territoriale aansprake op Liman-rajon en Narimanof-rajon, twee van Astrachan-oblast se 11 admininistratiewe distrikte. Hierdie eise is op die feit gebaseer dat die omstrede distrikte deel van die Kalmikiese Outonome Oblast was voordat dit in 1943 deur Josef Stalin ontbind is ná die deportasie van die Kalmikiërs na Siberië.
Kalmikiese territoriale aansprake is in 2021 op 'n vergadering van die Oirat-Kalmikiese Volkskongres in Elista amptelik geformuleer en in 2022 in die teks van die onafhanklikheidsverklaring genoem wat deur die separatiste se leiers onderteken is. In 2022 het Erentsen Doljajef, 'n lid van die kongres, geskryf die hele grondgebied van die huidige Astrachan-oblast moet tot Kalmikië behoort.
Plaaslike opinies
Die regionalistiese opposisiepolitikus, joernalis en voormalige hoof van die federale PARNAS-party se Astrachanse streekstak Michail Dolijef het ook separatistiese opinies in sy blog uitgespreek en mense daaraan herinner dat Astrachan 'n onafhanklike staat was voordat die Russe dit verower en gekoloniseer het. Die plaaslike opvoeder en politieke aktivis Marina Mitaljowa het gesê Astrakhan kan deel van Kazakstan word as Rusland verbrokkel.
Vir etniese bewegings is historiese argumentasie die belangrikste motivering vir die skepping van 'n onafhanklike Astrakhan. Ander aktiviste wat nie by enige beweging geaffilieer is nie, kan onafhanklikheid ondersteun omdat hulle ontevrede is met die oorsentralisasie van vandag se Rusland en die verwaarlosing van afgeleë streke deur Moskou.
Geissorhiza scillaris
Geissorhiza scillaris is 'n meerjarige blomplant en geofiet wat tot die genus Geissorhiza behoort en deel is van die fynbos. Die spesie is endemies aan die Wes-Kaap.
Kas van den Bergh
Kas van den Bergh (15 Augustus 1925 Matlapein, distrik Rustenburg – 5 Januarie 1997) was 'n Afrikaanse skrywer en rubriekskrywer.
Hy het met 'n medestudent, Nellie Schlimmer, getrou en saam het hulle drie dogters, Rena, Sonia en Kieta in Randfontein grootgemaak. Rena het in haar pa se regsvoetspore gevolg en professor in Regsleer aan die Universiteit van Suid-Afrika geword. Kas se boerderywortels het sterk gebly en hy het teruggekeer na die Rustenburgse bosveld.
Herengeria vasiformis
Herengeria vasiformis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Herengeria en tot die familie Corallistidae. Die wetenskaplike naam van die spesie is die eerste keer geldig gepubliseer in 2005 deur Schlacher-Hoenlinger, Pisera & Hooper.
Timothy Hutton
Timothy Hutton (gebore 16 Augustus 1960) is 'n Amerikaanse akteur, vervaardiger, en regisseur. Hy is bekend vir sy rolle in die rolprente Ordinary People (1980), Beautiful Girls (1996), en The Good Shepherd (2006), en in die televisiereeks Leverage (2008).
Constantin von Ettingshausen
Biografie
In 1848 het hy as dokter in Wene gegradueer en in 1854 'n professor in plantkunde en natuurhistoriese geskiedenis by die mediese en chirurgiese militêre akademie in Wene geword. In 1871 is hy bevorder tot professor in plantkunde in Graz, 'n posisie wat hy tot die einde van sy lewe behou het.
Vanaf 1876 het hy herhaaldelike besoeke aan Londen gebring, waar hy versamelings by die Natuurhistoriese Museum gereël het. Hy is vereer vir sy navorsing oor die Tersiêre flora van verskillende dele van Europa, en op die fossielflora van Australië en Nieu-Seeland. Die uitgestorwe genus Ettingshausenia (familie Vitaceae) is deur August Wilhelm Stiehler (1857) na hom genoem.
Die standaard outeursafkorting Ettingsh. word gebruik om hierdie persoon as die skrywer aan te dui wanneer 'n botaniese naam aangehaal word.
Ruschia calcarea
Ruschia calcarea is 'n vetplant uit die vygiefamilie wat endemies aan Suid-Afrika is en in die Noord-Kaap voorkom.
August Wilhelm Stiehler
Augustus Wilhelm Stiehler (6 Augustus 1797, Neumarkt - Mei 1878, Quedlinburg) was 'n Duitse regeringsamptenaar en paleobotanis.
Hy het regte studeer aan die Universiteit van Leipzig, en het jare lank as staatsamptenaar in die dorp Wernigerode gewerk. Gedurende die laaste twintig jaar van sy lewe het hy in Quedlinburg gewoon.
Hy word onthou vir sy paleobotaniese navorsing in die Harzberge van Duitsland. As taksonoom het hy die uitgestorwe genera Weichselia en Ettingshausenia beskryf. Tydens sy loopbaan het hy deelgeneem aan korrespondensie met ander wetenskaplikes wat Alexander von Humboldt en Leopold von Buch ingesluit het. Sy versameling fossiele is deur die Universiteit van Halle verkry. Die genus Stiehleria (fossiel incertae sedis) herdenk sy naam.
Die standaard outeursafkorting Stiehler word gebruik om hierdie persoon as die skrywer aan te dui wanneer 'n botaniese naam aangehaal word.
Cannes-rolprentfees 1967
Die 20ste Cannes-rolprentfees is van 27 April - 12 Mei 1967 in Cannes, Frankryk, gehou. Die Palme d'Or is toegeken aan Blowup deur Michelangelo Antonioni.
Die fees is geopen met I Killed Rasputin (J'ai tué Raspoutine) deur Robert Hossein en afgesluit met Batouk deur Jean Jacques Manigot. Die Italiaanse regisseur en draaiboekskrywer Alessandro Blasetti was die president van die jurie.
Pryse
duimnael|140px|Alessandro Blasetti, president van die jurie. duimnael|140px|Michelangelo Antonioni, wenner van die Palme d'Or. Van die mense en prente wat in 1967 pryse ontvang het, is:
Kortprente
Gotthard-basistonnel
Die Gotthard-basistonnel (Engels:Gotthard-Basistunnel, Italiaans:Galleria di base del San Gottardo, Romansch:Tunnel da basa dal Son Gottard) is 'n spoorwegtonnel in die Alpe in Switserland. Dit is op 1 Junie 2016 in bedryf gestel en het volle kapasiteit op 11 Desember 2016 bereik. Dit is met 57.09 km die wêreld se langste en diepste tonnel. Op sy diepste punt is daar 2,450 meter rots bokant die tonnel. Dit is ook die eerste platroete deur die Alpe.
Ruschia burtoniae
Ruschia burtoniae is 'n vetplant uit die vygiefamilie wat endemies aan Suid-Afrika is en in die Noord-Kaap en die Wes-Kaap voorkom.
Thandi Modise
Thandi Modise (* 25 Desember 1959, Vryburg) is 'n Suid-Afrikaanse politikus en tans die Minister van Verdediging en Militêre Veterane. Sy was die Speaker van die Nasionale Vergadering voor die aanstelling. Sy het as voorsitter van die Nasionale Raad van Provinsies gedien van 2014 tot 2019. Voor dit was sy die Premier van Noordwes (2010 tot 2014) en word in hierdie hoedanigheid deur Supra Mahumapelo (ANC) opgevolg, na die algemene verkiesing van 2014.
Apartheidsjare
Sy verlaat Suid-Afrika in 1976 om by die verbanne African National Congress (ANC) aan te sluit en ontvang opleiding in Angola. Sy keer in 1978 terug na Suid-Afrika as 'n werknemer van die militêre vleuel van die ANC, Umkhonto we Sizwe (MK). In 1979 word sy in hegtenis geneem en gevangenisstraf opgelê, wat haar die eerste vrou maak om in Suid-Afrika vir aktiwiteite verbonde aan MK tronk toe gestuur te word.
Aanklagte van dieremishandeling op haar plaas
In Julie 2014 ontdek die NDBV 'n aantal dooie diere, insluitend hoenders, varke, bokke en ganse, op 'n plaas wat Modise in Modderfontein, buite Potchefstroom, in die Noordwes-provinsie besit. Dit was duidelik dat die diere langer as 'n week sonder kos en water gegaan het, en 85 oorblywende varke op die plaas het hulsef daarop gewend het om 58 dooie varke te kannibaliseer. Geen werkers was op die perseel te vinde nie. Die Noordwes-polisie het op 7 Julie bevestig dat sy teregstaan op aanklagte van dieremishandeling in stryd met die Wet op Dierebeskerming. Sy het op die bewerings gereageer deur te verklaar dat sy leer hoe om te boer, en dat sy 'n plaasbestuurder aangestel het, maar dat hy sy pligte versaak het weens 'n gesinsaangeleentheid. Ongeveer vier maande later is gerapporteer dat die omstandighede op die plaas verbeter het, dat Modise se vee voldoende voedsel ontvang het en in 'n "aanvaarbare toestand" was.
Amphidiscophora
Amphidiscophora is 'n subklas binne die filum van die Porifera (sponse).
Heteromeyenia baileyi
Heteromeyenia baileyi is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Kaapstadse waterkrisis 2015-2018
Agtergrond
Die streek in en om Kaapstad het 'n Mediterreense klimaat met warm, droë somers en 'n winterreënval. Water word grootliks van ses groot damme in die bergagtige gebiede naby die stad verkry. Die damme word aangevul deur reënval in die opvanggebiede, hoofsaaklik gedurende die koeler wintermaande van Mei tot Augustus, en damvlakke daal gedurende die droë somermaande van November tot April, wanneer stedelike en landbougebruik hoër is.
Van 1950 tot 1999 het die stad se verbruik van behandelde water met 4% per jaar toegeneem, in lyn met die bevolkingsgroei. Waterverbruik teen 1999 was 335 gigaliter per jaar. Beplanning om vir die groeiende waterverbruik te voorsien het so vroeg as 1990 begin. Tydperke van min reën in 2000/01 en 2003/04 het tot waterbeperkings gelei. Omstreeks 2003 het die stad 'n ooreenkoms met die destydse Departement van Waterwese en Bosbou aangegaan vir die bou van die Bergrivierdam en begin met die bestuur van die aanvraag na water. In 2009 is die kapasiteit van die damme wat Kaapstad van water voorsien met 17% vergroot toe die Bergrivierdam voltooi is.
In 2007 het die Departement van Waterwese en Bosbou voorspel dat groeiende gebruik van water sou teen 2013 die voorsiening oorskry as water nie bewaar word nie en die gebruik van water nie voldoende bestuur word nie. Hoewel bestuursmaatreëls deur Kaapstad en ander stedelike gebiede relatief suksesvol was in die vermindering van watergebruik, het die kwaai droogte van 2015 tot 2017 daartoe gelei dat die stad strenger beperkings moes instel.
2015–2016
Na goeie reënval in 2013 en 2014, het Kaapstad 'n droogte begin beleef in 2015, die eerste van drie agtereenvolgende jare van droë winters wat moontlik deur El Niño weerpatrone klimaat verander het. Watervlakke in die stad se damme het van 71,9 persent in 2014 tot 50,1 persent gedaal in 2015. Waterbeperkings, op "Vlak 1" sedert 2005, is verhoog tot Vlak 2 op 1 Januarie 2016 en tot Vlak 3 op 1 November 2016. Beduidende droogtes is in ander dele van Suid-Afrika gebreek in Augustus 2016 deur swaar reën en oorstromings in die binneland, maar die droogte in die Wes-Kaap het voortgeduur.
2017
Waterbeperkings is verhoog tot Vlak 3B op 1 Februarie 2017 en teen die einde van die droë seisoen in Mei 2017 is die droogte van die stad die ergste in 'n eeu verklaar, met damme wat minder as 10 persent van hul bruikbare kapasiteit oorgehad het. Vlak 4 waterbeperkings is aangekondig op 1 Junie 2017, met die beperking van 100 liter per persoon per dag. Die totale reënval in 2017 was die laagste sedert 1933.
Met die droë somerseisoen naderend, het die stad sy bestaande waterbeperkings na Vlak 4B verhoog op 1 Julie 2017, met die beperking van 87 liter per dag per persoon vir 'n totale verbruik van 500 miljoen liter per dag. Op 3 September 2017, het die stad sy bestaande waterbeperkings na Vlak 5 verhoog, wat die publiek beperk het tot 50 liter per persoon per dag. Dit het die meeste buite en nie-noodsaaklike gebruik van water verbied. Die gebruik van gryswater om toilette te spoel is aangemoedig.
Teen vroeg Oktober 2017, na aanleiding van 'n winter van lae reënval, was Kaapstad op 'n geskatte vyf maande voor water algeheel uitgeput sou word. In dieselfde maand, het die Stad van Kaapstad 'n noodwaterplan uitgereik in verskeie fases, afhangende van die erns van die tekort aan water. Fase 1 is "waterrantsoenering deur uiterste drukvermindering" wat betrokke tydelike watersny en rantsoenering behels. Fase 1 is onmiddellik geïmplementeer. In Fase 2 is water afgeskakel vir die meeste van die stelsel, behalwe na sleutelplekke. Fase 3 is die punt wat die stad nie meer water uit oppervlakdamme in die Wes-Kaap watertoevoerstelsel kon gebruik nie en daar is 'n beperkte tydperk voor die waterstelsel onbruikbaar word.
In die middel van Oktober 2017 is die Stad gekritiseer deur waterontsouting maatskappye vir die stadige tempo van kontrakonderhandeling, 'n hoë vlak van burokrasie, 'n gebrek aan dringendheid, en die onvoldoende skaal van die voorgestelde waterprojekte. Op 26 Oktober 2017 is dit aangekondig dat Kaapstad se stadsbestuurder spesiale magte gegee word om droogte-verwante aksies te neem. Hierdie aankondiging het gekom nadat 'n hersiening van die stad se besluitnemingprosesse wat gevind het daar nie voldoende voorsiening was vir Kaapstad om doeltreffend en betyds die ramp the hanteer nie.
2018
Op 1 Januarie 2018 is Vlak 6 beperkings opgelê. Op 1 Februarie 2018 is Vlak 6B opgelê wat water beperk het tot 50 liter per persoon per dag.
Groot St. Bernardtonnel
Die Groot St. Bernardtonnel (Frans: Tunnel du Grand Saint-Bernard, Italiaans: Traforo del Gran San Bernardo, Duits: Grosser-Sankt-Bernhard-Tunnel) is 'n tonnel vir motors wat in die Alpe in Switserland geleë is. Die tonnel is gebou om verligting te bring vir die Groot St. Bernardpas. Dit verbind Martigny in die Switserse kanton van Valais met Saint-Rhémy-en-Bosses in die Aosta vallei in noordwes Italië.
Kaapstadse waterkrisis 2015-2018
2018
Op 24 Januarie 2018 het die Wes-Kaapse provinsiale kabinet gesê dat dit die verantwoordelikheid van die nasionale regering was om die uitbreiding van die waterstelsel te voorsien want die "voorsiening van grootmaatwater is 'n nasionale regering- mandaat." Die provinsiale kabinet het ook aangekondig daar is planne opgestel met die Suid-Afrikaanse Polisiediens vir 'n strategie om beamptes by die waterverspreidingspunte oor die stad na "Dag Zero" te plaas.
In Februarie 2018, het die Groenland Watergebruikersvereniging ('n verteenwoordigende liggaam vir die boere in die Elgin en Grabouw landbougebiede rondom Kaapstad) begin met die vrystelling van 'n bykomende 10 miljard liter water na die Steenbrasdam. Residensiële gebruik van water het aansienlik gedaal onder die Vlak 6B beperkings tot 'n laagtepunt van 511 miljoen liter op 12 Maart, die naaste nog aan die mikvlak van 450 miljoen liter per dag. Landbougebruik het ook aansienlik gedaal. "Dag Zero" is verskuif terug in die stadiums van April tot Augustus, en op 28 Junie onbepaald uitgestel.
Toe damvlakke styg het die Departement van Water en Sanitasie aangekondig dat grootmaat waterbeperkings sal bly tot damme 85% vol is. In September toe damvlakke naby 70% was, het Kaapstad waterbeperkings verlaag van Vlak 6B na Vlak 5.
Oorsake
Die oorsaak van die waterkrisis in die Wes-Kaap was die uiterste droogte wat die beplanningsnorme van die Departement van Water en Sanitasie oorskry het, wat verantwoordelik is vir die beplanning van alle oppervlak- en grondwatervoorrade. Daar word geglo dat die skaarsheid van water, wat veroorsaak word deur die droogte, vererger word deur 50% bevolkingsgroei in die laaste eeu, potensiële ongerapporteerde landbougebruik, indringerplantspesies, en swak waterbestuur.
Terwyl die reënvalpatroon geneig is om te kartel tussen stasies se monitering van reënval is daar 'n duidelike daling sedert 2016. 'n Studie wat deur die klimaatstelselanalisegroep van die Universiteit van Kaapstad onderneem is, verskaf statistiese ontledings wat bewys dat reënval tussen 2015 en 2017 baie skaars was.
Eugene Hütz
Eugene Hütz (gebore 6 September 1972) is 'n Amerikaanse akteur. Hy is bekend vir sy rolle in die rolprente Everything Is Illuminated (2005), Wristcutters: A Love Story (2006), Big Nothing (2006), en Filth and Wisdom (2008).
Kaapstadse waterkrisis 2015-2018
Oorsake
Sommige wetenskaplikes glo dat hierdie droogte vererger word deur klimaatverandering van een graad celsius oor die afgelope eeu. Modelle voorspel Kaapstad se gemiddelde temperatuur sal met 0,25 °C toeneem oor die volgende tien jaar, wat die kanse en impak van droogte vererger. Daar is bykomende kommer dat ander stede ook waterskaarste sal ervaar met 'n afname in reënval en die bevolkingsgroei wat beweeg na stedelike gebiede, en dit sal nodig wees om alternatiewe bronne van water te kry.
'n Groot probleem met Kaapstad se waterafhanklikheid is dat hul waterstelsels gebou word op die stabiele klimaat van die vorige jaar. Klimaatsverandering kan reënvalpatrone verander wat lei tot minder stabiele bronne van water en 'n vinniger waterverlies. Landbou gebruik 29% van die Wes-Kaap se water, en ly ook onder streng waterbeperkings.
Impak
Die 60% beperking in 2018 van water vir landbou het gelei tot die verlies van 37 000 werkers. Dit het ook gelei dat 'n geskatte 50 000 mense nou onder die armoedelyn leef, as gevolg van werksverliese en inflasie as gevolg van drastiese verhogings in voedselpryse. Teen Februarie 2018 het die landbousektor alleen R14 miljard (VS$1.17 miljard) se verliese gely as gevolg van die tekort aan water.
In kantoorgeboue en openbare plekke in Kaapstad, is waterkrane van toilette toegedraai om water te bespaar. Reënwater of gryswater is beskikbaar gemaak om toilette te spoel indien werklik benodig. Die stad moedig ook sy inwoners aan om 'n voorraad van nooddrinkwater op te gaar.
Openbare gesondheid
Toe inwoners van Kaapstad beperk was tot 50 liter water per persoon per dag het die openbare gesondheidsprofessies hul kommer uitgespreek oor oordraagbare siektes wat vinniger kan versprei word deur fekale-orale besoedeling as gevolg van 'n vermindering in nodige handewas. Gesondheidsamptenare waarsku dat water-oordraagbare siektes soos cholera, hepatitis A en ingewandskoors waarskynlik meer algemeen sal voorkom as inwoners hul water in besmette houers begin opgaar.
Onvoldoende sanitasie is 'n hoofoorsaak van siektes soos diarree, wat die dood van 2,2 miljoen mense elke jaar veroorsaak, met die meeste sterftes onder kinders jonger as 5 jaar. Met 'n bevolking rondom 3,81 miljoen en 'n bevolkingsdigtheid van sowat 1 530 per vierkante kilometer, sal siektes soos cholera en ander vinniger versprei sonder behoorlike sanitasie, veral in arm woonbuurte in Kaapstad. Insekte reproduseer in vuil water, wat as 'n vektor optree in die verdere verspreiding van gemeenskapsiektes.
Beroepsgesondheidsrisiko's
Noodwaterstasies is 'n noodsaaklike deel van veiligheid in die werkplek vir baie laboratoriums en fabrieke. 'n Bestendige toevoer van water is nodig in die geval van skadelike chemiese blootstelling. Beroepsgesondheid en -veiligheidvereistes stel voor dat alle noodstorte in staat moet wees om 75 liter per minuut vir 'n minimum van 15 minute te pomp.
Kwesbare bevolking
In huise en weeshuise, is kinders van die mees kwesbare bevolkings in Kaapstad as gevolg van die skaarsheid van water. Die voeding, groei, en sterilisasie van die items wat nodig is om vir kinders te sorg is water-intensief. As skole in die Wes-Kaap nie water het nie, sal 1,1 miljoen kinders sonder toegang tot water wees.
Landboubedryf
Die landboubedryf is een van die grootste verbruikers van water. Die wynindustrie in en rondom Kaapstad is 'n belangrike aspek van die ekonomie, wat aan 300 000 mense werksgeleentheide bied. Die wynkelders het 1,5 miljoen toeriste in 2017 ontvang en op dieselfde tyd omtrent 'n derde van die water gebruik. Afhangende van die streek, kan 'n wingerd tussen 250 en 600 mm reën gebruik om te oorleef. Suid-Afrikaanse wynplase het gemiddeld die helfte soveel reën ontvang in die afgelope jaar, wat kleiner druifkorrels en dus kleiner opbrengste lewer. Die druiweopbrengs vir 2018 het met 'n geraamde 20% verswak teen die 1,4 miljoen ton geproduseer in 2017, wat gelei het tot 'n 9% afname in die volume wyn wat verkoop is.
Brandgevaar
Brandrisiko verhoog as die omgewing en infrastruktuur toenemend droog word. Dit is veral belangrik vir groot industriële areas en pakhuise as 'n brand maklik kan versprei na nabygeleë geboue.
Toerisme
Daar was 'n afname in toerisme in Januarie 2018 met minder toeriste as in Januarie 2017. Die verblyfsektor het 'n daling van 10% ervaar.
Politieke verantwoordelikheid
Verantwoordelikheid vir water word gedeel deur plaaslike, provinsiale en nasionale regering. Die waterwet van 1998 stel die nasionale regering as die openbare trustee van die nasie se waterhulpbronne, moet verseker dat die water beskerm, gebruik, ontwikkel, bewaar, bestuur en beheer word op 'n volhoubare en billike wyse, tot die voordeel van alle inwoners. Dit sê dat: "die Nasionale Regering, handelende deur die Minister, die mag het om die gebruik, vloei en beheer van alle water in die Republiek te reguleer." Dit het gelei tot spanning tussen die DA-geleide plaaslike en provinsiale regering aan die een kant, en die ANC-geleide nasionale regering aan die ander kant, met die partye wat by tye mekaar blameer het vir die waterkrisis.
Positiewe
Hierdie waterkrisis het navorsing en belegging in alternatiewe waterstelsels laat toeneem, wat uiteindelik kan verhoed dat ander stede in dieselfde graad van waterskaarste beland. Dit het gelei tot die suksesvolle vermindering van 50% van watergebruik van 2015 tot 2018.
Oplossings
Die Stad Kaapstad was in Januarie 2018 besig met die bou van vier nuwe ontsoutingsaanlegte, sowel as die bou van nuwe waterputte en 'n uitvloeiselherverbruiker. Daarbenewens is die stad besig met opvoeding van die publiek oor die vermindering van waterverbruik.
Geissorhiza scopulosa
Geissorhiza scopulosa is 'n meerjarige blomplant en geofiet wat tot die genus Geissorhiza behoort en deel is van die fynbos. Die spesie is endemies aan die Wes-Kaap en kom in die Hexrivierberge op hoë hoogtes voor. Hier het dit 'n voorkomsgebied van 30 km² en word beskou as seldsaam.
Morgan Woodward
Morgan Woodward (16 September 1925 – 22 Februarie 2019) was 'n Amerikaanse akteur en skrywer. Hy was bekend vir sy rolle in die rolprente Cool Hand Luke (1967) en Battle Beyond the Stars (1980), en in die televisiereekse Star Trek (1966) en The X-Files (1993).
Cannes-rolprentfees 1968
Die 21ste Cannes-rolprentfees sou van 10-24 Mei 1968 in Cannes, Frankryk, gehou word, maar is verkort weens die onrus van Mei 1968 in dié land. .
Die fees is geopen met die gerestoureerder weergawe van Gone with the Wind deur Victor Fleming en sou op 17 Mei afgesluit word met Peter Lennon se dokumentêr Rocky Road to Dublin. Net ná die eerste vertoning van laasgenoemde prent het Jean-Luc Godard, Claude Lelouch en François Truffaut op die verhoog verskyn en aangekondig die fees moet eindig in solidariteit met die werkers en studente wat dwarsoor Frankryk aan proteste deelneem. Baie regisseurs het hulle prente aan die fees onttrek. Die volgende dag, op 18 Mei, is die vertoning van Peppermint Frappé deur Carlos Saura gekanselleer, en dit het ’n oproerigheid in die gehoor veroorsaak onder mense wat wou hê die fees moes voortgaan.
Eindelik is die fees op 19 Mei, vyf dae voordat dit sou eindig, afgestel. Die Amerikaanse aktrise en prinses van Monaco Grace Kelly was die aanbieder op die opening- en sluitingseremonie. Van die 28 prente wat gekies is om om die Grand Prix du Festival International du Film mee te ding, is net 11 vertoon.
Anomochone
Anomochone is 'n genus van sponsdiere uit die klas van die Hexactinellida.
Geissorhiza silenoides
Geissorhiza silenoides is 'n meerjarige blomplant en geofiet wat tot die genus Geissorhiza behoort en deel is van die fynbos. Die spesie is endemies aan die Wes-Kaap en kom by die Gydopas naby Ceres voor. Hier is daar een populasie wat op die padskouer groei en bedreig word omrede die skouer soms gesny word deur die owerhede.
Geissorhiza setacea
Geissorhiza setacea is 'n meerjarige blomplant en geofiet wat tot die genus Geissorhiza behoort en deel is van die fynbos en renosterveld. Die spesie is endemies aan die Wes-Kaap en kom van die Kaapse Skiereiland tot by Gordonsbaai en Gouda voor. Die plant het 80% van sy habitat aan gewasverbouing afgestaan die afgelope 150 jaar en ook 'n gedeelte aan ontwikkeling, veral by Gordonsbaai, Strand en Durbanville.
Mutant (Marvel Comics)
In Amerikaanse strokiesverhale wat deur Marvel Comics gepubliseer word, is 'n mutant 'n mens wat 'n bomenslike genetiese eienskap, die X-geen, besit. Dit veroorsaak dat die mutant tydens sy puberteit bomenslike kragte ontwikkel. Daar word soms na hulle verwys as die menslike subspesie Homo sapiens superior of slegs Homo superior. Mutante is die evolusionêre opvolgers van Homo sapiens en word algemeen beskou as die volgende fase in menslike evolusie. Die akkuraatheid van dié onderwerp word druk bespreek in die Marvel Universe.
Anders as Marvel se mutates, wat hulle kragte ontwikkel nadat hulle aan stimulusse of energieë van buite beïnvloed is (soos die Hulk, Spider-Man en Captain Marvel) het mutante werklike genetiese mutasies.
Moderne ontwikkeling
Die moderne begrip van mutante as 'n afsonderlike spesie van homo sapiens het in die vroeë 1960's begin ontwikkel onder Marvel se skrywer en hoofredakteur Stan Lee as 'n manier om 'n groot groep superhelde en -skurke te skep sonder om vir elkeen 'n aparte oorsprong uit te dink. As deel van die begrip het Lee besluit dié tieners moet, nes gewone tieners, 'n skool bywoon om die wêreld beter te hanteer, in dié geval die Xavier's School for Gifted Youngsters. Nadat dié konsep van mutante sy debuut in 1963 in die superheldreeks X-Men gemaak het, het Marvel later nog mutante helde bygevoeg, soos The New Mutants, X-Factor, Excalibur, X-Force en Generation X.
Mutasies vind gewoonlik tydens puberteit plaas, maar dit is nie altyd so nie. Sommige mutante, soos Nightcrawler, is van geboorte af gemuteer, terwyl ander, soos Magneto, nie hulle vermoëns ontwikkel voordat hulle volwasse is nie. Sommige mutante is nie eens bewus van hulle latente mutasies nie totdat dit met opset geaktiveer word, soos Polaris wie se verandering met tegnolgiese hulp veroorsaak is.
Omega-vlak-mutante
'n Omega-vlak-mutant is een met die kragtigste genetiese potensiaal van sy mutante vermoëns. Die term word die eerste keer gebruik in die 1986-uitgawe Uncanny X-Men #208 as "Class Omega", maar is nie verder verduidelik nie. Die term is eers weer gebruik in 2001 in die beperkte reeks X-Men Forever. Dit het gelei tot verskeie botsende menings oor wie vir dié vlak kwalifiseer. In Julie 2019 het Marvel 'n amptelike verduideliking verskaf in House of X:
"Omega-vlak-mutant: 'n mutant wie se oorheersende krag 'n ondefinieerbare boonste perk registreer – of bereik – van daardie krag se spesifieke klassifikasie.
Voorbeeld: Beide Magneto en Forge is die kragtigste mutante van hulle kragtipes op aarde [onderskeidelik magnetisme en tegnopatie], maar Magneto, en nie Forge nie, is 'n omega-vlak-mutant omdat Forge se kragte hipoteties oortref kan word [en verskeie mense op die planeet het dit ook gedoen], terwyl die boonste perk van Magneto se krag nie oortref kan word nie.
Nota: Omega-vlak is die klassifikasie van 'n enkele mutante krag. Hoewel baie mutante verskeie kragte het, is net een gewoonlik op omega-vlak."
Earle Hyman
Earle Hyman (11 Oktober 1926 – 17 November 2017) was 'n Afro-Amerikaanse akteur. Hy was bekend vir sy rolle in die televisiereekse The Cosby Show (1984) en Thundercats (1985).
Mutant (Marvel Comics)
Omega-vlak-mutante
Sommige mutante in dié groep is:
Changelings
Hulle is in die tweede reeks van X-Factor bekend gestel en is mutante wie se kragte by geboorte begin:
Dominante Spesie/Wolfagtiges
Maximus Lobo beweer hy is lid van 'n mutante spesies van Wolfagtiges, wat hy die Dominante Spesie noem. Hy probeer later vir Wolf Cub werf, maar sonder sukses. 'n Paar jaar later beweer 'n ander mutant, Romulus, sommige menslike mutante stam van Hondagtiges af en nie van Primate nie.
Externals
Hulle is deur Rob Liefeld geskep en is onsterflike mutante wie se magte hulle eeue lank laat lewe het. Eindelik word die meeste van hulle deur Selene doodgemaak en later deur Apocalypse.